钦定古今图书集成/明伦汇编/氏族典/第573卷 > 完颜亨
## 钦定古今图书集成/明伦汇编/氏族典/第573卷 > 完颜亨

按《金史梁王宗弼传》：宗弼子亨，本名孛迭。熙宗时，封
芮王，为猛安，加银青光禄大夫。天德初，加特进。海陵
忌太宗诸子，将谒太庙，以亨为右卫将军，赐良弓。亨
性直，材勇绝人，喜自负，辞曰：“所赐弓，弱不可用。”海陵
遂忌之，出为真定尹。亨家奴六斤，诬亨欲因间刺，海
陵即捕系亨，夜使人杀之。正隆六年，海陵遣使杀诸
宗室，于是杀亨妃徒单氏、次妃大氏及子羊蹄等三
人。《大定初》，追复亨官爵，封韩王。